	Parlamentul  României

[image: image1.jpg]





	Comisia pentru buget,

finanţe şi bănci

Bucureşti,         10.04.2019 

Nr. 4c-2/110
	
	Comisia pentru cultură, arte, mijloace de informare în masă
Bucureşti,         10.04.2019
Nr. 4c-12/45
PLx.54/2019


BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul comun asupra proiectului de Lege pentru aprobarea Ordonanței de urgență a Guvernului nr.106/2018 privind prorogarea unor termene, trimis cu adresa nr. PLx.54/2019, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

	PREŞEDINTE,

Sorin LAZĂR
	PREŞEDINTE,

Gigel - Sorinel ȘTIRBU 

RAPORT COMUN
asupra proiectului de Lege pentru aprobarea Ordonanței de urgență a Guvernului nr. 106/2018 privind prorogarea unor termene
În conformitate cu prevederile art. 95 și 115 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci şi Comisia pentru cultură, arte, mijloace de informare în masă au fost sesizate, spre dezbatere pe fond, în procedură de urgență, cu proiectul de Lege pentru aprobarea Ordonanței de urgență a Guvernului nr.106/2018 privind prorogarea unor termene.
Senatul, în calitate de primă Cameră sesizată, a adoptat proiectul de Lege  în ședința din data de 18 februarie 2019.

Conform prevederilor art.75 din Constituţia României, republicată, şi ale art.92 alin. (9) din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
La examinarea proiectului de lege s-a avut în vedere avizul favorabil al Consiliului Legislativ.

Proiectul de lege supus examinării are ca obiect de reglementare prorogarea termenului prevăzut la art. 1 alin. (1) din Ordonanţa de urgenţă a Guvernului nr. 117/2017, pentru restituirea sumelor de bani colectate pentru achiziţionarea unui bun aparţinând patrimoniului cultural naţional mobil clasat în categoria tezaurul patrimoniului cultural naţional mobil (campania destinată achiziţionării operei de artă Cuminţenia Pământului), termen stabilit iniţial la data de 31 decembrie 2018, pentru data de 31 decembrie 2019. Totodată, sumele donate pentru care donatorii nu au putut fi identificaţi, indiferent de modalitatea de colectare, ori care nu au putut face dovada donaţiei, până la data de 31 decembrie 2019, se fac venit la bugetul de stat.  

În conformitate cu prevederile art. 61 şi 63 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanţe şi bănci şi Comisia pentru cultură, arte, mijloace de informare în masă şi-au desfăşurat lucrările în şedinţe separate.

Membrii Comisiei pentru buget, finanţe şi bănci au examinat proiectul de lege în şedinţa din 12 martie 2019, iar cei ai Comisiei pentru cultură, arte, mijloace de informare în masă în ziua de 9 aprilie 2019.
La lucrările Comisiei pentru buget, finanţe şi bănci, din numărul total de 25 de membri au participat la şedinţă 22 deputaţi, iar la cele ale Comisiei pentru cultură, arte, mijloace de informare în masă şi-au înregistrat prezenţa 12 deputaţi din totalul de 15 membri.

La dezbaterile celor două Comisii au participat, în calitate de invitaţi, reprezentanți ai Ministerului Culturii și Identității Naționale şi ai Ministerului Finanţelor Publice.
În urma examinării proiectului de lege şi a opiniilor exprimate, deputații celor două Comisii, au hotărât cu majoritate de voturi, să propună plenului Camerei Deputaţilor spre dezbatere și adoptare proiectul de Lege pentru aprobarea Ordonanței de urgență a Guvernului nr.106/2018 privind prorogarea unor termene,  în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.

	PREŞEDINTE,

Sorin LAZĂR

	PREŞEDINTE,
Gigel - Sorinel ȘTIRBU



	SECRETAR,

Andrei POP
	SECRETAR,
Beatrice TUDOR


	Şef serviciu

Giorgiana Ene

Consilier parlamentar                                                                    
Alexandra Nistor
	Consilier parlamentar

